Държавен вестник, бр. 89, 2006 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  89
Член 11
Мерки, свързани със съдиите и прокурорите
1. Отчитайки независимостта на магистра-
тите и тяхната ключова роля в борбата срещу
корупцията, всяка държава—страна по конвен-
цията, в съответствие с основните принципи на
правната є система и без да накърнява тази
независимост, взема мерки за увеличаване на
честността и предотвратяване на възможнос-
тите за корупция сред магистратите. Такива
мерки могат да включват правила за поведение
на членовете на съдебната власт.
2. Мерки със същия ефект като тези по ал. 1
на този член могат да бъдат взети и прилагани
спрямо прокурорите в тези държави—страни
по конвенцията, където те не са част от съдеб-
ната власт, но се ползват със същата независи-
мост като тази на съдиите.
Член 12
Частен сектор
1. Всяка държава—страна по конвенцията, в
съответствие с основните принципи на вътреш-
ното є право предприема мерки за предотвра-
тяване на корупцията в частния сектор, за уве-
личаване на счетоводните стандарти и стандар-
тите за одит в частния сектор и когато това е
подходящо, за предвиждане на ефективни, про-
порционални и възпиращи граждански и адми-
нистративни или наказателни санкции за неиз-
пълнението на такива мерки.
2. Мерките за постигане на тези цели могат
да включват, inter alia:
а) насърчаване на сътрудничеството между
правоприлагащите институции и съответните
частни предприятия;
б) насърчаване на развитието на стандарти и
процедури, насочени към опазване на интегри-
тета на съответните частни предприятия, вклю-
чително кодекси за поведение за правилно, чес-
тно и добро изпълнение на дейностите в област-
та на бизнеса и други подобни професии, както
и предотвратяването на конфликти на интереси
и насърчаване на използването на добри търгов-
ски практики сред бизнеса и в областта на дого-
ворните отношения на бизнеса с държавата;
в) насърчаване на прозрачността сред част-
ните предприятия, включително, когато това е
подходящо, чрез мерки, свързани с идентифи-
цирането на юридически и физически лица,
включени в създаването и управлението на
корпоративни предприятия;
г) предотвратяване на злоупотребата с про-
цедурите, свързани с регулирането на частните
предприятия, включително процедурите, свър-
зани със субсидии и лицензи за осъществяване
на търговски дейности, предоставяни от пуб-
лични органи;
д) предотвратяване на конфликтите на ин-
тереси чрез налагане на ограничения, когато
това е подходящо и за разумен срок от време, за
професионалната дейност на бивши длъжност-
ни лица или наемането на длъжностни лица в
частния сектор след подаване на оставка или
пенсиониране, когато тези дейности са пряко
свързани с функциите, изпълнявани или конт-
ролирани от тези длъжностни лица по време на
заемането на съответната длъжност;
е) гарантиране, че частните предприятия,
като се има предвид тяхната структура и раз-
мер, притежават достатъчно вътрешни конт-
ролни механизми за одит, спомагащи за пре-
дотвратяването и разкриването на случаи на
корупция, както и че счетоводството и изиску-
емите се финансови декларации на такива час-
тни предприятия се подлагат на подходящи
процедури за одит и заверка.
3. За да предотвратява корупцията, всяка
държава—страна по конвенцията, предприема
такива мерки, които са необходими, в съответ-
ствие с основните принципи на вътрешните є
закони и разпоредби, свързани с поддържането
на счетоводни книги и записи, декларации за
финансово състояние и счетоводни и одитор-
ски стандарти, които забраняват осъществява-
нето на следните актове с оглед извършване на
престъпления по тази конвенция:
а) създаването на несъществуващи текущи
сметки;
б) осъществяване на несъществуващи или
неправилно идентифицирани операции;
в) записването на несъществуващи разходи;
г) въвеждането на пасиви с неправилна иден-
тификация на предмета;
д) използването на фалшиви документи;
е) умишленото унищожаване на счетоводни
документи по-рано от предвиденото в закона.
4. Всяка държава—страна по конвенцията,
не допуска данъчни облекчения за разходи,
които представляват подкупи, които са един от
съставните елементи на престъпленията по
чл. 15 и чл. 16 на тази конвенция, и когато това
е подходящо, и за други разходи, направени по
повод на поведение, свързано с корупция.
Член 13
Участие на обществото
1. Всяка държава—страна по конвенцията,
предприема подходящи мерки според възмож-
ностите си и в съответствие с основните прин-
ципи на вътрешното є право за насърчаване
на активното участие на индивиди и групи
извън публичния сектор, като гражданското
общество, неправителствените и местните ор-
ганизации, в предотвратяването и борбата сре-
щу корупцията, както и за повишаване на ос-
ведомеността им във връзка със съществува-
нето, причините и сериозността на корупция-
та и заплахите, които тя поставя. Това участие
следва да се укрепва чрез такива мерки, като:
а) увеличаване на прозрачността и насърча-
ване на приноса на обществото в процеса на
вземане на решения;
б) гарантиране, че обществото има реален
достъп до информация;
в) предприемане на дейности във връзка с
публичната информация, които допринасят за
нетолериране на корупцията, както и на обра-
зователни програми, включително в учебните
планове на училищата и университетите;